Diari Oficial de la Generalitat Valenciana


Sumari del DOGV 9465, del 08-11-2022 (2022/10929)

ORDRE 63/2022, de 24 d'octubre, de la Conselleria d'Educació, Cultura i Esport, per la qual s'autoritza el centre privat d'ensenyaments esportius FEMECV, d'Elx, amb codi de centre 98119332, per a impartir el bloc específic del cicle inicial i final del grau mitjà de tècnic esportiu en Barrancs, tècnic esportiu en Escalada i tècnic esportiu en Muntanya Mitjana i del grau superior de tècnic esportiu superior en Alta Muntanya i tècnic esportiu superior en Escalada, en la modalitat semipresencial.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9465

Data del DOGV
:   08-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10258


Data del document
:   24-10-2022

Organisme emissor
:   Conselleria d'Educació, Cultura i Esport

Tipus de document
:   Ordre

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

ORDRE 63/2022, de 24 d'octubre, de la Conselleria d'Educació, Cultura i Esport, per la qual s'autoritza el centre privat d'ensenyaments esportius FEMECV, d'Elx, amb codi de centre 75020881, per a impartir el bloc específic del cicle inicial i final del grau mitjà de tècnic esportiu en Barrancs, tècnic esportiu en Escalada i tècnic esportiu en Muntanya Mitjana i del grau superior de tècnic esportiu superior en Alta Muntanya i tècnic esportiu superior en Escalada, en la modalitat semipresencial. [2022/10559]  
Antecedents de fet  
  
Primer. El procediment ha sigut iniciat pel representant del centre privat d'ensenyaments esportius FEMECV, d'Elx, amb codi de centre 73449717, mitjançant sol·licitud d'autorització, presentada en data 7 de juliol de 2022, per a impartir els mòduls corresponents del bloc específic del cicle inicial i final del grau mitjà de tècnic esportiu en Barrancs, tècnic esportiu en Escalada i tècnic esportiu en Muntanya Mitjana i del grau superior de tècnic esportiu superior en Alta Muntanya i tècnic esportiu superior en Escalada en la modalitat semipresencial.  
  
Segon. En data 8 de setembre de 2022, la Inspecció d'Educació d'aquesta Conselleria emet informe favorable respecte al cicle inicial i final del grau mitjà de tècnic esportiu en Barrancs, tècnic esportiu en Escalada i tècnic esportiu en Muntanya Mitjana.  
Tercer. En data 26 de setembre de 2022, la Inspecció d'Educació d'aquesta Conselleria emet informe favorable respecte al grau superior de tècnic esportiu superior en Alta Muntanya i tècnic esportiu superior en Escalada.  
  
Quart. En data 27 de setembre de 2022, la Direcció General de Formació Professional i Ensenyaments de Règim Especial emet proposta de resolució estimatòria a partir del curs 2022-2023.  
  
A aquests antecedents de fet s'apliquen els següents  
  
Fonaments de dret  
  
Primer. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació atorgada per Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, l'òrgan competent per a adoptar la present ordre és la Secretaria Autonòmica d'Educació i Formació Professional.  
  
Segon. L'article 18 del Decret 132/2012, de 31 d'agost, del Consell, pel qual es regulen els ensenyaments esportius de règim especial en la Comunitat Valenciana estableix que, dins de l'oferta del cicle d'ensenyaments esportius corresponent, es podran oferir a distància els mòduls del bloc comú, complementari i aquells altres que dispose el reial decret que establisca el títol i els ensenyaments mínims corresponents, i sobre la base del que estableix aquest article. Així mateix en el seu article 39, estableix les condicions dels centres per a impartir formació a distància, indicant en el seu apartat primer que els centres que impartisquen ensenyaments esportius a distància hauran de comptar amb autorització prèvia per a impartir aqueixos mateixos ensenyaments en règim presencial.  
  
Tercer. En Resolució de 4 de juny de 2015, de la Conselleria d'Educació, Cultura i Esport, es concedeix l'autorització a impartir, en règim presencial, al centre d'ensenyaments esportius denominat FEMECV, a Elx, amb codi de centre 94308568, els ensenyaments indicats en l'antecedent de fet primer.  
Quart. La Resolució de 15 de juliol de 2022, del secretari autonòmic d'Educació i Formació Professional, per la qual es dicten instruccions en matèria d'ordenació acadèmica i d'organització de l'activitat docent en els centres que imparteixen ensenyaments esportius de règim especial a la Comunitat Valenciana, durant el curs 2022-2023, en l'article seté, «modalitat semipresencial o a distància» per la qual es regula l'autorització de cicles formatius en la modalitat semipresencial o a distància en centres públics i privats de la Comunitat Valenciana, apartat 7.3, «De manera subsidiària, la regulació general de les condicions i els requisits de la modalitat semipresencial o a distància s'adequarà als que estableix l'Ordre ECD/499/2015, de 16 de març, per la qual es regula el règim d'ensenyament a distància dels ensenyaments esportius de règim especial, en l'àmbit de gestió del Ministeri d'Educació, Cultura i Esport (BOE 71, 24.03.2015) i, en els aspectes que no regula aquesta, a l'Ordre 30/2022, de 12 de maig, de la Conselleria d'Educació, Cultura i Esport, per la qual es regula l'organització i l'autorització dels ensenyaments dels cicles formatius de Formació Professional en el règim semipresencial en centres docents públics i privats de la Comunitat Valenciana (DOGV 9342, 18.05.2022)».  
  
Amb base en els antecedents de fet i fonaments de dret exposats,  
  
  
  
ORDENE  
  
Concedir l'autorització al centre privat d'ensenyaments esportius FEMECV, amb codi de centre 06179660, per a impartir des del curs 2022-2023 en la modalitat semipresencial el bloc específic dels següents ensenyaments i unitats descrites:  
- Grau mitjà:  
- Tècnic esportiu en Barrancs, 1 unitat del cicle inicial i 1 unitat del cicle final.  
- Tècnic esportiu en Escalada, 1 unitat del cicle inicial i 1 unitat del cicle final.  
- Tècnic esportiu en Muntanya Mitjana, 1 unitat del cicle inicial i 1 unitat del cicle final.  
- Grau superior:  
- Tècnic esportiu superior en Alta Muntanya, 1 unitat.  
- Tècnic esportiu superior en Escalada, 1 unitat.  
Cadascuna de les unitats autoritzades tindrà un màxim de 45 llocs escolars.  
  
La present autorització s'inscriurà en el Registre de Centres Docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 24 d'octubre de 2022  
  
El secretari autonòmic d'Educació i Formació Professional,  
MIGUEL SOLER GRACIA